شه‌فه‌ق نيوز/ رووژنامه‌ى "India Times" ئه‌وه‌ ده‌رخست ك كيم جونغ ئه‌ون سه‌رۆك كۆرياى باكوور فه‌رمان قه‌يه‌غه‌كردن ئاهه‌نسازى وه‌ساڵ تازه‌ داگه‌ له‌وه‌ر ئه‌وه‌گ ملله‌ت كۆرياى باكوور رووژ مه‌سيح له‌هويره‌و بووه‌ن و ساڵياد كيم جونغ سووك داپيره‌ى بكه‌ن.
داپيره‌ى سه‌رۆك كۆرياى باكوور خاوه‌ن پايه‌ى كۆمه‌ڵايه‌تى به‌رزيگ بويه‌ له‌ وڵاته‌گه‌و ناسريا وه‌"داڵگ شۆڕش پيرووز" ك له‌ساڵ 1919 هاته‌سه‌ دونياو له‌ساڵ 1949 له‌بار فريه‌ سه‌ختيگ مردگه‌ .
جى باسه‌، ده‌سڵاته‌يل كۆرياى باكوور قه‌يه‌غه‌ى گشت چالاكيه‌يليگ ئايينى مه‌سيحى كردگه‌ هه‌ر له‌ سه‌ره‌تاى ساڵه‌يل په‌نجاى سه‌ده‌ى وه‌رين تائيسه‌و له‌ هه‌مان وه‌خت له‌ بيونغ يانغ پايته‌خت ئه‌و وڵاتيشه‌ مه‌ردمان فريه‌يگ كاسۆليكى وجوود ديرن.
